KOMISSION ASETUS (EY) N:o 546/95, annettu 10 päivänä maaliskuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta kolmannen kerran



Virallinen lehti nro L 055 , 11/03/1995 s. 0029 - 0030



KOMISSION ASETUS (EY) N:o 546/95, annettu 10 päivänä maaliskuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 20 artiklan, sekä katsoo, että klassisen sikaruton esiintymisen vuoksi tietyillä tuotantoalueilla Saksassa komission asetuksessa (EY) N:o 3146/94 (2), sellaisena kuin se on viimeksi muutettuna komission asetuksella (EY) N:o 321/95 (3), vahvistetaan kyseisistä jäsenvaltiota koskevia sianliha-alan poikkeuksellisia markkinatukitoimenpiteitä, eläinlääkinnällisten ja kaupallisten rajoitusten jatkumisen vuoksi on tarpeen sisällyttää asetuksessa (EY) N:o 3146/94 säädetyn tukijärjestelmän mukaisesti Baijeriin toimitetut teurasemakot; tätä muutosta olisi sovellettava 24 päivästä helmikuuta 1995 kyseisten tuottajien taloudellisten tappioiden vähentämiseksi, klassisen sikaruton leviämisen estämiseksi Mecklenburg-Etu-Pommerin osavaltiossa (Land), Saksan viranomaiset ovat vahvistaneet eläinlääkinnällisiä ja kaupallisia rajoituksia tietyille tämän osavaltion (Land) alueille; nämä rajoitukset estävät porsaiden kaupan, joiden osalta näillä alueilla on ylijäämää; tämän vuoksi on perusteltua sisällyttää näiltä alueilta lähtöisin olevat porsaat asetuksella (EY) N:o 3146/94 käyttöön otettujen poikkeuksellisten markkinatukitoimenpiteiden piiriin, on syytä mukauttaa eläinten toimittamishetkenä myönnetty tuki markkinoiden nykyiseen tilanteeseen ottaen huomioon markkinahintojen nousu, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3146/94 seuraavasti: 1. Muutetaan 1 artikla seuraavasti: a) korvataan 3, 4 ja 5 kohta seuraavasti: "3. Tuottajat voivat 24 päivästä helmikuuta 1995 alkaen saada pyynnöstään Saksan toimivaltaisten viranomaisten myöntämää tukea, silloin kun viimeksi mainituille toimitetaan CN-koodiin 0103 92 11 teurasemakkoja, joiden keskimääräinen paino erää kohti on vähintään 160 kilogrammaa. 4. Myönnetty tuki - Baijeriin toimitetuille 14 000 ensimmäiselle lihotussialle ja teurasemakolle, - Ala-Saksiin toimitetuille 10 500 ensimmäiselle lihotussialle ja 1 050 ensimmäiselle porsaalle ja pikkuporsaalle, - Mecklenburg-Etu-Pommeriin toimitetuille 8 400 ensimmäiselle porsaalle on merkitty yhteisön talousarvioon. 5. Saksa on valtuutettu myöntämään omalla kustannuksellaan tässä asetuksessa vahvistettujen edellytysten mukaisesti täydentävää tukea - Baijeriin toimitetuille 6 000 seuraavalle lihotussialle ja teurasemakolle, - Ala-Saksiin toimitetuille 4 500 seuraavalle lihotussialle ja 450 seuraavalle porsaalle ja pikkuporsaalle, - Mecklenburg-Etu-Pommeriin toimitetuille 3 600 seuraavalle porsaalle." b) lisätään seuraava 6 kohta: "6. Jos Ala-Saksiin toimitettuja lihotussikoja ja porsaita koskevat 4 ja 5 kohdassa vahvistetut lukumäärät saavutetaan, tukea voidaan myöntää 10 500 seuraavalle lihotussialle ja 1 050 seuraavalle porsaalle 4 kohdassa vahvistetuin edellytyksin sekä 4 500 seuraavalle lihotussialle ja 450 seuraavalle porsaalle 5 kohdassa vahvistetuin edellytyksin." 2. Korvataan 2 artiklan ilmaisu "lihotussiat, porsaat ja pikkuporsaat" ilmaisulla "lihotussiat, porsaat, pikkuporsaat ja teurasemakot". 3. Muutetaan 5 artiklaa seuraavasti: a) korvataan 1 kohdan "144 ecun" ja "122 ecun" määrät "147 ecun" ja "125 ecun" määrillä; b) korvataan 3 kohdan "48 ecun", "41 ecun", "38 ecun" ja "33 ecun" määrät "54 ecun", "46 ecun", "43 ecun" ja "37 ecun" määrillä; c) lisätään seuraava 4 kohta: "4. Edellä 1 artiklan 3 kohdassa tarkoitettu tuki on vahvistettu, maatilalta alkaen, 118 ecuun 100 kilogramman teuraspainoa kohti teurasemakkojen osalta, joiden keskimääräinen paino erää kohti on vähintään 160 kilogrammaa. Tuki lasketaan todetun teuraspainon perusteella. Kuitenkin, jos eläimet punnitaan ainoastaan elävinä, sovelletaan tukeen kerrointa 0,78 %." 4. Lisätään 7 artiklaan seuraava alakohta: "- toimitettujen teurasemakkojen lukumäärä ja kokonaispaino." 5. Lisätään liitteeseen seuraava kohta: "3. Suojelualueet Mecklenburg-Etu-Pommerin osavaltiossa (Land) seuraavissa piirikunnissa: Bad Doberan Güstrow Itäinen Etu-Pommeri Pohjoinen Etu-Pommeri Demmin Müritz Parchim." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 24 päivästä helmikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 332, 22.12.1994, s. 23 (3) EYVL N:o L 37, 17.2.1995, s. 4